**मरून ५** (मरून फाइव) लॉस एंजेलिस, कैलिफोर्निया से एक अमेरिकी पॉप-रॉक बैंड है। वर्तमान में इसमें मुख्य गायक एडम लेविन, कीबोर्डिस्ट और लय गिटारवादक जेसी कारमाइकल, बेसिस्ट मिकी मैडेन, लीड गिटारवादक जेम्स वेलेंटाइन, ड्रमर मैट फ्लाइन, कीबोर्डिस्ट पीजे मॉर्टन और बहु-वाद्ययंत्र वादक सैम फरार शामिल हैं। मूल सदस्य लेविन, कारमाइकल, मैडेन और ड्रमर रायन डुसिक सर्वप्रथम १९९४ में **काराज़ फ्लावर्स** नाम के अंतर्गत एकत्र हुए, जब वे हाईस्कूल में ही थे। उनकी पहली स्वतंत्र एल्बम *वी लाइक डिगिंग?* की रिलीज के बाद, उन्होंने रिप्राइज रिकॉर्ड्स के साथ अनुबंध पर हस्ताक्षर किए और १९९७ में द फोर्थ वर्ल्ड नामक अपनी दूसरी एल्बम जारी की। एल्बम को नकारात्मक प्रतिक्रियाऐं प्राप्त हुई, जिसके फलस्वरूप रिकॉर्ड लेबल ने बैंड को छोड़ दिया, और सभी सदस्य कॉलेज पर ध्यान केंद्रित करने लगे।

२००१ में बैंड के सदस्यों ने मरून ५ के रूप में पुनर्गठित होकर एक अलग शैली में जाने का निर्णय लिया, और गिटारवादक वेलेंटाइन को भी बैंड से जोड़ लिया। बैंड ने जे रिकॉर्ड्स (ऑक्टन रिकॉर्ड्स की एक सहायक कंपनी) के साथ अनुबंध पर हस्ताक्षर किए, और जून २००२ में अपनी पहली एल्बम सौंग्स अबाउट जेन को रिलीज़ किया। इसके मुख्य एकल "हार्डर टू ब्रीथ" की सहायता से, जिसे भारी एयरप्ले प्राप्त हुआ, एल्बम बिलबोर्ड शीर्ष २०० चार्ट पर नंबर छः पर पहुंची, और २००४ में प्लैटिनम बिक्री पार कर गयी। बैंड ने २००५ में सर्वश्रेष्ठ नए कलाकार के लिए ग्रैमी पुरस्कार भी जीता। २००६ में, ड्यूसिक ने कलाई और कंधे की गंभीर चोटों से पीड़ित होने के बाद बैंड छोड़ दिया और उन्हें मैट फ्लाइन द्वारा प्रतिस्थापित किया गया।

बैंड की दूसरी एल्बम, इट वोंट बी सून बिफोर लोंग मई २००७ में रिलीज़ हुई थी। यह यूएस बिलबोर्ड २०० चार्ट पर नंबर एक पर पहुंच गयी, और मुख्य एकल "मेक्स मी वंडर" बिलबोर्ड हॉट १०० पर नंबर एक पर पहुँचने वाला बैंड का पहला एकल बन गया। २०१० में, बैंड ने अपनी तीसरा एल्बम हैंड्स ऑल ओवर जारी की, मिश्रित समीक्षाएँ प्राप्त करने वाली इस एल्बम को बैंड ने एक वर्ष बाद फिर से रिलीज किया, हालाँकि इस बार इसमें एकल "मूव्स लाइक जैगर" भी शामिल था, जो कि बिलबोर्ड हॉट १०० में सबसे ऊपर रहा था। २०१२ में, कारमाइकल ने बैंड छोड़ दिया, और फिर बैंड ने अपनी चौथी एल्बम, ओवरएक्सपोज्ड को जारी करने के लिए उनकी जगह संगीतकार पीजे मॉर्टन को समूह में शामिल किया। एल्बम का गीत "वन मोर नाइट", लगातार नौ सप्ताह के लिए बिलबोर्ड हॉट १०० चार्ट के शीर्ष पर रहा।

२०१४ में बैंड की पांचवीं एल्बम वी (V; उच्चारण: "फाइव") की रिकॉर्डिंग शुरू होने से पहले कारमाइकल बैंड के साथ फिर से जुड़ गए, और इसी समय बैंड ने एक नये लेबल, इंटरस्कोप रिकॉर्ड्स, और लेविन के अपने लेबल २२२ रिकॉर्ड्स के साथ अनुबंध पर हस्ताक्षर किए। वी की रिलीज के बाद, यह बिलबोर्ड २०० चार्ट पर नंबर एक पर पहुंच गयी। २०१६ में, मरून ५ ने अपने लंबे समय के सहयोगी और पूर्व फैंटम प्लैनेट सदस्य सैम फरार को भी बैंड में जोड़ लिया, और फिर अपनी छठी एल्बम, रेड पिल ब्लूज़ को नवंबर २०१७ में रिलीज़ किया गया, जिसमें एकल "गर्ल्स लाइक यू" बिलबोर्ड हॉट १०० चार्ट के नंबर एक पर पहुंचकर, शीर्ष स्थान प्राप्त करने वाला बैंड का चौथा एकल बन गया। ७० मिलियन से अधिक एकल और लगभग २० मिलियन एल्बम की बिक्रियों के साथ मरून ५ दुनिया के सबसे ज़्यादा बिकने वाले संगीत कलाकारों में से एक हैं।

डिस्कोग्राफी
------------

**स्टूडियो एल्बम**

* *सौंग्स अबाउट जेन* (२००२)
* *इट वोंट बी सून बिफोर लोंग* (२००७)
* *हैंड्स ऑल ओवर* (२०१०)
* *ओवरएक्सपोज्ड* (२०१२)
* *वी* (२०१४)
* *रेड पिल ब्लूज़* (२०१७)

 **काराज़ फ्लावर्स के तौर पर** 

* *वी लाइक डिगिंग?* (१९९५)
* *द फोर्थ वर्ल्ड* (१९९७)
* *स्टैग स्ट्रीट रिकॉर्डिंग्स* (१९९९)

बाहरी कड़ियाँ
-------------

* आधिकारिक जालस्थल इसे विकिडाटा पर सम्पादित करें

सन्दर्भ
-------

1. ↑  "Up close with Maroon 5- Facebook and Twitter competition to give patron meeting with Rock band". The Gleaner. January 2, 2011. मूल से 21 नवंबर 2018 को पुरालेखित. अभिगमन तिथि July 17, 2011.
2. ↑  "Maroon 5". *Billboard*. मूल से 21 दिसंबर 2018 को पुरालेखित. अभिगमन तिथि July 17, 2011.
3. ↑  Leahey, Andrew. "Kara's Flowers". AllMusic. Rovi Corporation. मूल से 20 नवंबर 2018 को पुरालेखित. अभिगमन तिथि July 31, 2012.
4. ↑  "Maroon5 Breaks Out Slowly But Surely". *Billboard*. August 13, 2003. मूल से 23 दिसंबर 2018 को पुरालेखित. अभिगमन तिथि October 18, 2014.
5. ↑  Moss, Corey (March 6, 2007). "Maroon 5 Back With 'Harder' Album After Adam Levine Gets Sick Of Partying". MTV News. मूल से 21 नवंबर 2009 को पुरालेखित. अभिगमन तिथि July 25, 2007.
6. ↑  Trakin, Roy (May 9, 2014). "Maroon 5 Signs with Interscope Records, Live Nation for Worldwide Tour Deal". The Hollywood Reporter. मूल से 16 नवंबर 2018 को पुरालेखित. अभिगमन तिथि June 26, 2018. Italic or bold markup not allowed in: `|publisher=` (मदद)
7. ↑  Universal Music (June 9, 2014). "Adam Levine's 222 Records Announces Partnership with Interscope Records". *UniversalMusic.com*. मूल से 26 जून 2018 को पुरालेखित. अभिगमन तिथि June 26, 2018.
8. ↑  Hagar, Sheila (March 3, 2017). "Maroon 5 to perform at festival in Pendleton". *Walla Walla Union-Bulletin*. मूल से 4 मार्च 2017 को पुरालेखित. अभिगमन तिथि March 3, 2018.
9. ↑  "Recording Industry Association of America — August 01, 2014". RIAA. मूल से 4 नवंबर 2015 को पुरालेखित. अभिगमन तिथि August 1, 2014.
10. ↑  Aaron, Brown (September 17, 2014). "iTunes Festival: Maroon 5 enthusiastically blend fan-favourites and brand-new singles". Daily Express. मूल से 16 नवंबर 2018 को पुरालेखित. अभिगमन तिथि April 24, 2015.

|  |  |
| --- | --- |
| प्राधिकरण नियंत्रण | 
* वर्ल्डकैट
* वी॰आई॰एफ॰ए॰: 153905399
* एल॰सी॰सी॰एन॰: no2003015956
* आई॰एस॰एन॰आई: 0000 0001 0791 4268
* जी॰एन॰डी॰: 3059376-1
* एस॰यू॰डी॰ओ॰सी॰: 087932636
* बी॰एन॰एफ॰: cb14580019n (आँकड़े)
* BIBSYS: 8023620
* म्यूज़िकब्रैन्ज़: 0ab49580-c84f-44d4-875f-d83760ea2cfe
* एन॰के॰सी॰: xx0029209

 |